CELEX: C2005/093/26
Language: lt
Date: 2005-04-16 00:00:00
Title: Byla C-72/05 Finanzgericht München (Vokietija) 2005 m. vasario 1 d. nutartimi pateiktas prašymas priimti prejudicinį sprendimą byloje Hausgemeinschaft Jörg ir Stefanie Wollny prieš Finanzamt Landshut

16.4.2005   
            
            
               LT
            
            
               Europos Sąjungos oficialusis leidinys
            
            
               C 93/14
            
         Finanzgericht München (Vokietija) 2005 m. vasario 1 d. nutartimi pateiktas prašymas priimti prejudicinį sprendimą byloje Hausgemeinschaft Jörg ir Stefanie Wollny prieš Finanzamt Landshut
   (Byla C-72/05)
   (2005/C 93/26)
   Proceso kalba: vokiečių
   
      Finanzgericht München (Vokietija) 2005 m. vasario 1 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. vasario 15 d., priimti prejudicinį sprendimą byloje Hausgemeinschaft Jörg ir Stefanie Wollny prieš Finanzamt Landshut.
   
      Finanzgericht München prašo Teisingumo Teismo atsakyti į šį klausimą:
   
                
            
            
               Kaip turi būti aiškinama Direktyvos 77/388/EEB (1) 11 straipsnio A skirsnio 1 dalies c punkto sąvoka „visos apmokestinamojo asmens išlaidos“? Ar visos išlaidos už privatiems poreikiams naudojamą butą, esantį įmonei bendrai priskirtame pastate, (greta einamųjų išlaidų) taip pat ir pagal atitinkamus nacionalinius teisės aktus apima kasmetinį pelno mokesčio sumažinimą už pastatų nusidėvėjimą ir (arba) atsižvelgiant į atitinkamą pridėtinės vertės mokesčio atskaitai nacionalinėje teisėje nustatytą tikslinimo laikotarpį apskaičiuotą metinę įsigijimo ar gamybos išlaidų, kurios suteikė teisę atskaityti pridėtinės vertės mokestį, dalį?
            
         
      (1)  OL L 145, p. 1.